Lav et referat af nedenstående tekst:

Tekst:
Den meget besøgte og benyttede cykel- og gangbro, i folkemunde kaldet Hængebroen over Uggerby Å, blev mandag løftet op og lagt på land af to store entreprenørmaskiner. - Det meget dårlige vejr med storm og udsigten til endnu mere regn betyder, at vi skynder os at få fjernet broen, inden vandet helt oversvømmer gang- og cykelbroen, siger naturmedarbejder Jens Baggesen fra Hjørring Kommune. Og mandag morgen gik man i gang med den noget besværlige opgave. Der måtte to store entreprenørmaskiner til for at løfte den 14 tons tunge og 25 meter lange bro op af Uggerby Å og lagt til rette et godt stykke fra den oversvømmede å. Det var allerede besluttet, at gang- og cykelbroen skulle fjernes fra den nuværende placering, fordi havet har ædt sig mere og mere ind på kysten ved Uggerby Ås udløb, hvilket har truet den meget benyttede såkaldte hængebro. Derfor fremskyndte Hjørring Kommune beslutningen om at tage broen op til i dag. Hjørring Kommune har i samarbejde med Naturstyrelsen foreslået, at cykel- og gangbroen skal flyttes til en placering en del vestligere for den nuværende placering, fordi havet æder sig mere og mere ind ved Uggerby Ås udløb. Ifølge naturmedarbejder Jens Baggesen fra Hjørring Kommune skal der indhentes nye tilladelser til placeringen af gang og cykelbroen, før den kan placeres på et nyt sted. Så hvornår man igen kan komme tørskoet over ved Uggerby Ås udløb er uvist.

Referat:
Den seneste tids store mængder regn har fået Hjørring Kommune til at løfte hængebroen over Uggerby Å op på land, inden den blev helt oversvømmet.